**Երևանի Ֆ. Նանսենի անվան թիվ 150 հիմնական դպրոցի**

**2020– 2021 ուստարվա**

**Ներքին գնահատում**

 Ֆ. Նանսենի անվան հ. 150 հիմնական դպրոցի տարեկան աշխատանքային ծրագրերը կազմվել են այնպես, որ դրանցում արտացոլվեն իրականացվող բոլոր աշխատանքներ, որոնք ուղղված են սովորողների գիտելիքների, կարողությունների, հմտությունների ձեռքբերմանը, արժեքային համակարգի ձևավորմանը, սովորողների գեղագիտական, մշակութային և սպորտային զարգացմանը և որոնք իրականացվել են արդյունավետ: Այդ ծրագրերը իրականացվել են տարաբնույթ միջոցառումների, առարկայական դրվածքների, օլիմպիադաների, բաց դասերի, տարբեր տեսակի առարկայական և գեղագիտական մրցույթների, նպատակային էքսկուրսիաների և մշակութային օջախներ այցելելով:

 4-րդ և 9-րդ դասարաններում համապատասխանաբար ըստ գործող կարգի անցկացվել են գիտելիքների ստուգում և ավարտական քննություններ:

 Տարեկան աշխատանքային ծրագրերում ընդգրկվել են մեծ և փոքր օլիմպիադաների անցկացումը դպրոցում բոլոր առարկաներից` աշխատանքները կազմակերպելով այնպես, որ հաղթողները մասնակցել են համայնքային, քաղաքային, հանրապետական փուլերին, որտեղ ունեցել ենք հաջողություններ, քաղաքային փուլում ունեցել ենք 10 մասնակից, համայնքային փուլ՝ 2 մասնակից:

 Նախատեսվել է մասնակցություն բարեգործական, սոցիալական ծրագրերին, հետազոտական աշխատանքներին: Ստեղծվել է բոլոր պայմանները սկսնակ ուսուցիչներին մեթոդապես և աշխատանքային փորձով օգնելու համար, նպաստել ենք ուսուցիչներին, որոնք ցանկություն են ունեցել ստանալու որակավորման տարակարգեր: Տարվա ընթացքում բոլոր ուսուցիչները ստեղծել են էլեկտրոնային դասեր, դասապրոցեսում ընդգրկել են էլեկտրոնային գրատախտակները: Մեծ ուշադրություն է հատկացվել դպրոցում իրականացվող ներառական կրթությանը: Ծրագրում ընդգրկված նոր աշակերտներին և նրանց ծնողների համար իրականացվել է բազմաբնույթ աշխատանքներ, նրանց ներառումը դպրոցում ավելի հարթ իրականանալու հըամար: Դպրոցը ֆիանասավորում չունենալու պատճառով չի կարողացել ձեռք բերել վառելանյութ, սակայն անհրաժեշտության դեպքում գործել է «ֆորդ» մակնիշի միկրոավտոբուսը: Այն ծառայել է հաշմանդամություն ունեցող երեխաների համար, նրանց տեղափոխմանը դասապրոցեսի և դպրոցական բոլոր միջոցառումների ժամանակ: Ողջ տարվա ընթացքում ներառական կրթության բազմամասնագիտական թիմը և դպրոցը հաճախակի այցելություններ են ունեցել ներառական կրթություն իրականցնող նախադպրոցական կրթօջախներ, տեղի է ունեցել փոխայցելություններ բոլոր սաների, ծնողների և ուսուցիչների համար, որի նպատակը մանկապարտեզից դպրոց սահուն անցումն է:

Ուսումնական տարին սկսվել է սեպտեմբերի 15-ից՝ համավարակով պայմանավորված: Աշակերտները դպրոց են հաճախել կիսված խմբերով՝ 1 շաբաթ 2 օր, 1 շաբաթ 3 օր: Դպրոցի բուֆետը չի գործել, ողջ տարածքում պահպանվել և իրականացվել է համավարակի կանոնները, առողջապահության նախարարության և պատկան մարմինների բոլոր ցուցումները:

Ողջ տարվա ընթացքում աշխատակիցների 90 %-ը և աշակերտների 50 %-ը վարակվել են COVID-19 համավարակով:

Դպրոցի բոլոր խորհրդակցական մարմինները ակտիվ մասնակցություն են ունեցել 44-օրյա պատերազմի ժամանակ ֆինանսական, պարենային օգնություններ ցուցաբերելու, ծանրոցներ, տաք հագուստներ և հարմարանքներ ռազմաճակատ ուղարկելու համար:

Լայնածավալ աշխատանք ենք կատարել Արցախի Հանրապետությունից դպրոց հաճախող աշակերտների և նրանց ծնողների հետ, նրանց ապահովելով դասագրքերով, գրենական պիտույքներով, սնունդով և հագուստով:

 Սովորողները և ծնողները ներգրավվել են դպրոցի ներդպրոցական և արտադպրոցական բոլոր աշխատանքներում:Ակտիվ մասնակցություն ենք ունեցել Երևանի քաղաքապետարանի և Նոր Նորք վարչական շրջանի նախաձռնած բոլոր միջոցառումներին:

Մեծ համագործակցային աշխատանքներ են կատարվել Նոր Նորք վարչական շրջանի ոստիկանության անչափահասների բաժնի հետ: Նրանց կողմից դպրոցում իրականացվել են քննարկումներ, դասախոսություններ, կլոր-սեղաններ տարբեր թեմաների շուրջ:

 Համագործակցել ենք ԿՏԱԿ-ի, ԳԹԿ-ի և ԿԶՆԱԿ-ի հետ:

Նախատեսվել և ողջ տարվա ընթացքում իրականացվել է սոցիոլապես անապահով ընտանիքների երեխաներին և պարտուսից դուրս մնացած երեխաներին հայտնաբերելու և ուսումնառության մեջ ընդգրկելու համար:

1. Ավարտական քննություններից §18¦ , §19¦ և §20¦ գնահատականներ են ստացել 179 աշակերտ - 32 %:
2. Ավարտական քննություններից անբավարար գնահատականներ ստացողներ չկան;
3. Հայոց լեզվից և մաթեմատիկայից բարձր §8¦, §9¦,§10¦ տարեկան գնահատականներ են ստացել

|  |  |
| --- | --- |
| հայոց լեզու | մաթեմատիկա |
| II աստիճան | 21\_աշակերտ-\_ 26 % | II աստիճան | 16\_աշակերտ-\_20 % |
| I աստիճան | 87\_աշակերտ-\_ 73 % | I աստիճան | 79\_աշակերտ-\_ 66 % |

1. Հանրակրթական ծրագրերի երկրորդ աստիճանն ավարտած և ամփոփիչ ատեստավորման արդյունքում վկայականներ են ստացել 80 աշակերտ - 100%:
2. § Գերազանցության¦ նշումով հիմնական կրթության վկայականներ են ստացել 8 աշակերտ - 10 %:
3. Դպրոցի բազմաթիվ աշակերտներ մասնակցել են հեռավար կազմակերպված համայնքային, մարզային, հանրապետական, միջազգային , մրցույթներին:

 Միջազգային §Կենգուրու¦, §Արջուկ¦, §Մեղու¦ - 117 աշակերտ, 10 ուսուցիչ:

§Հանուն երեխաների մասնակցության¦ ծրագրին, §Հույսի կամուրջ¦, §Քայլ առ քայլ¦ կազմակերպությունների հետ:

1. Հետազոտական, ստեղծագործական աշխատանքների մասնակցել են 150 աշակերտ:
2. Ուստարվա ընթացքում սովորողների կողմից դրսևորվել է բավարար վարքագիծ, գրավոր նկատողություններ և իրավախախտումներ չեն եղել:
3. Արտադասարանական աշխատանքներին (շաբաթօրյա միջոցառումներ և այլն ), մասնակցել են բոլոր աշակերտները 100%:
4. Արտադպրոցական կրթության մասնակցել են 400 աշակեր :
5. Սոցիալական բարեգործական ծրագրերին մասնակցել են աշակերտների և ծնողների 80 %-ը:
6. Առաջին դասարան ընդունվել է 128 աշակերտ:
7. 4-րդ դասարանում սովորող աշակերտները ցուցաբերել են առաջադիմություն՝ 67%, որակը՝ 100% :

**14.** Դպրոցի մեծաթիվ աշակերտներ ինքնուրույն սովորում են դասերը, օգտվում են դպրոցի հարուստ գրադարանից /ինչպես նաև էլեկտրոնային/ տարբեր առարկաների հետ կապված գրականությունից, հանրագիտարաններից, համացանցից: Այս ամենի շնորհիվ ստանում են բարձր և գերազանց գնահատականներ, առկա և հեռակա մասնակցել են տարբեր մրցույթների և բանավեճերի:

**15.** Դպրոցում հեռավար եղանակով կազմակերպվել են բազմաթիվ և բազմապիսի մրցույթներ տարբեր առարկաներից, մեծ և փոքր օլիմպիադաներ, ստեղծագործական կոնֆերանսներ, ռազմահայրենասիրական միջոցառումներ: Ստեղծվել են հեռավար ձեռքի աշխատանքների ցուցահանդեսներ, աշակերտների ուժերով համերգային ծրագրեր /տեսաձայնագրությունների տեսքով/: Բոլոր աշխատանքներին մասնակցություն են ունեցել աշակերտական և ծնողական խորհուդները:

**16.** Տարեվերջին դպրոցի ծնողների, ուսուցիչների, տնօրինության ջանքերով կազմակերպվել են տարբեր տեսակի ճամփորդություններ, արշավներ, այցելություններ մշակութային օջախներ: Տարվա ընթացքում 30-40 այցելություն:

**17.** Ներքին գնահատման հաշվետվության քննարկման արդյունքում հաստատությունը ընդունեց համապատասխան որոշումներ`

* Կազմակերպել ուսուցիչների ատեստավորում և տարակարգերի մրցույթներին մասնակցություն:
* Հետազոտական և ստեղծագործական աշխատանքների պլանավորում և աշակերտների ընդգրկում այդ աշխատանքներում:
* Ուսման որակի բարձրացում:
* Առարկայական օլիմպիադաներին առավել շատ աշակերտների մասնակցություն:
* Ծնողների պատասխանատվության մեծացում:

**18.**  Սովորողների և ուսուցիչների առողջության պահպանման գործում մեծ է դպրոցի ղեկավարության, վարչական աշխատողների, բուժքրոջ և տեխնիկական աշխատողների դերը:

**19.** Դպրոցում կատարվող բոլոր աշխատանքներին ակտիվ մասնակցություն և ավանդ են ունեցել ուսումնական հաստատության խորհուրդը, մանկավարժական, ծնողական և աշակերտական խորհուրդները իրենց մասնակցությամբ մատաղ սերնդին կրթելու ու դաստիարակելու գործընթացը էլ ավելի արդյունավետ կազմակերպելու համար:

 Ծնողական խորհուրդը ուշադրության կենտրոնում է պահել դժվար դաստիարակվող, չառաջադիմող սովորողներին, այցելություններ է կազմակերպել այդ սովորողների տները: Համագործակցելով դպրոցի տնօրինության հետ` հետևել է դպրոցի սանիտարական վիճակին հրավիրել է ընդհանուր ծնողական ժողովներ, հարկ եղած դեպքում տնօրենի և մանկավարժական խորհրդի քննարկմանն են ներկայացրել իր առաջարկները:

COVID-19 –ի և 44-օրյա պատերազմի ժամանակ բոլոր աշխատանքներին, որոնց նախաձեռնողը և կատարողը եղել է ծնողական խորհուրդը ՝մասնակիցը դարձնելով աշակերտներին և ուսուցիչներին:

 Աշակերտական խորհուրդը դպրոցական և արտադպրոցական միջոցառումնրի հիմնական կազմակերպիչն ու մասնակիցն է: Հետևում է դպրոցական հերթապահություններին, սովորողների շրջանում իրականացվող կրթադաստիարակչական աշխատանքներին, մասնակցում է դպրոցի կառավարման աշխատանքներին, մասնակցում է մանկավարժական խորհրդի նիստերն, որտեղ բարձրացվում է աշակերտներին հուզող ցանկացած հարց:

 Դպրոցում կատարվող բոլոր աշխատանքները վերահսկվել է, ուսումնական հարցերի հետ կապված որոշումները ընդունվել են մանկավարժական խորհուրդին ներկայացնելուց հետո:

**20.** Դպրոցում աշխատել են ուսուցիչներ, որոնց մասնագիտական պատրաստվածությունը համապատասխանում է դպրոցին ներկայացվող պահանջներին:

 Գրեթե բոլոր ուուցիչները մասնակցել են նոր մեթոդներով ուսուցման հետ կապված տարբեր գիտաժողովների, սեմինարների, վերապատրաստումների, հարցազրույցների: Բոլոր աշխատանքները իրականացվել են հեռավար:

Այդ աշխատանքների հիմնական նպատակը կրթության որակի բարձրացումն է: Յուրաքանչյուր ուսուցիչ աշխատում է յուրովի հետաքրքիր և բովանդակալից դարձնել իր դասերը:

**21**. Ունենք **հինգ**  1-ին տարակարգ ունեցող ուսուցիչներ և **մեկ**  2-րդ աստիճանի տարակարգ ունեցող ուսուցիչներ:

**22.** Ուսուցման և դաստիարակության համար դպրոցում ստեղծվել են նպաստավոր բոլոր պայմանները, դպրոցը ունի հարուստ նյութատեխնիկական բազա՝ 2 համակարգչային դասասենյակ, որոնք հագեցած են բարձրակարգ համակարգչային տեխնիկայով, ունի էլեկտրոնային գրատախտակներ, ինտերնետ կապ և բոլորը օգտվում են համացանցից: Ունի նաև քիմիայի, ֆիզիկայի և կենսաբանության լաբորատորիա, գրադարան, ընթերցասրահ, ստանում ենք անհրաժեշտ մեթոդական նյութեր, գրականություն տարբեր առարկաների համար:Ունենք ամբողջությամբ վերանորոգված և հագեցած մարզադահլիճ և մարզահրապարակներ: Գործում է ռազմագիտության կաբինետ:

**23.** Դպրոցի համար նախատեսված զենքերը գտնվում են համապատասխան սենյակում, ապահովված է անհրաժեշտ հսկողություն: Անհրաժեշտ հսկողություն է սահմանվում նաև քիմիական նյութերի, ֆիզիկայի սարքավորումների, համակարգչային սենյակների նկատմամբ: Տեղադրված է և գործում է հակահրդեհային համակարգը:

**24**. Դպրոցն ունի համապատասխան տեղեկատվական տեխնոլոգիաներ, որոնցից օգտվում են և՛ ուսուցիչները, և՛ աշակերտները: Այդ տեխնոլոգիաներով անցկացվում են միջոցառումներ, ինֆորմատիկայի դասերը նույնպես անցկացվում են այդ դասասենյակներում:

**25.** Դպրոցի ֆինանսավորումը կատարվում է ՀՀ հանրապետական բյուջեից ըստ աշակերտների թվաքանակի, երկու տողով՝ ներառված աշակերտների և մյուս աշակերտների թվի համապատասխան ֆինանսների նախարարության կողմից հաստատված կարգով:

 Դպրոցի ֆինանսավորման հիմնական աղբյուրը ՀՀ պետ. բյուջեն է , արտաբյուջետային միջոցներ գոյանում են հիմնականում տարածքի վարձակալությունից, դրամաշնորհներից: Տարեկան եկամուտների և ծախսերի նախահաշիվը հաստավում է Երևանի քաղաքապետի կողմից: Տարեվերջին կապված աշակերտների թվաքանակի փոփոխության հետ, դպրոցը Երևանի քաղաքապետարանի հաստատմանն է ներկայացնում տարեկան ճշտված նախահաշիվը: Դպրոցի նախահաշիվը, տարիֆիկացիան և հաստիքացուցակը սկզբնական հավանության են արժանանում դպրոցի կոլեգիալ կառավարման մարմնի` դպրոցի խորհրդի կողմից, այնուհետև ներկայացվում վերադասի հաստատմանը: Դպրոցի կառավարման խորհուրդը քննարկում է ֆինանսական փաստաթղթերը, ներկայացնում է առաջարկներ, դիտողություններ, լսում է դպրոցի տնօրենին, հաշվապահին, որից հետո լրամշակված նախահաշիվը, հաստիքացուցակը և տարիֆիկացիան վերջնական ներկայացվում են վերադասի հաստատմանը:

**26**. Վերջին տարիների ընթացքում դպրոցի բոլոր ուսուցիչները մասնակցել են տարբեր ծրագրերի շրջանակներում կազմակերպված սեմինարների, որոնց նպատակը ուսուցիչներին ուսուցման արդիական մեթոդներին ծանոթացնելն է: Նոր մեթոդներով ուսուցման հիմնական նպատակը աշակերտակենտրոն մոտեցումն է, աշակերտների ստեղծագործական կարողությունների զարգացումը: Դպրոցում ներդաշնակորեն համադրվում են ուսուցման ավանդական և արդիական մեթոդները:

**27**. Դպրոցում հաճախ կազմակերպվում են հանդիպումներ, զրույցներ, որոնք օգնում են շրջանավարտներին մասնագիտական կողմնորոշման հարցում, կրթությունը շարունակելու, նպատակային կրթություն ստանալու համար:

**28.** Դպրոցի սովորողները գործուն մասնակցություն են ցուցաբերում կրթական բարենպաստ միջավայր ստեղծելու հարցում, ներգրավվում են տարբեր ծրագրերում: Մասնակցում են համայնքում կազմակերպված շաբաթօրյակներին, ծառատունկին, շրջակա միջավայրի բարեկարգմանը: Սովորողները մաքրում են դպրոցի բակը, հնարավորության չափով կանաչապատում և ծաղկապատում են դպրոցի ողջ տարածքը: Դպրոցում աշակերտական խորհրդի և ծնողների աջակցությամբ ավանդույթ է դարձել 9-րդ դասարանցիների վերջին դաս արարողության ժամանակ դպրոցի բակում փշատերև ծառեր տնկելը: Այժմ այդ ծառերը և ծաղկապարտեզը զարդարում են դպրոցի ամբողջ բակը: Աշակերտական խորհուրդը իր ակտիվ մասնակցությունն է ունենում աշակերտական գույքի և գրքերի վերանորոգման աշխատանքներին:

**29**. Տարիներ շարունակ ավանդույթ է դարձել պարտուսից դուրս մնացած երեխաներին հայտնաբերել և նրանց ընդգրկել հանրակրթական դպրոցներ:

Յուրաքնչյուր ուսումնական տարվա ավարտին՝ հունիս ամսին դպրոցի մանկավարժները իրականացնում են ուստարվա ընթացքում երկարատև բացակայություն ունեցող աշակերտների, ուսման մեջ ետ մնացողների, ինչպես նաև ԿԱՊԿՈՒ աշակերտների հետ անվճար առարկայական պարապմունքներ :

**30.** Երևանի Ֆ. Նանսենի անվան հ. 150 հիմն. դպրոցում գործում է §Ներառական կրթություն¦ ծրագիրը, որտեղ ընդգրկված են 91 աշակերտ: §Ներառական կրթություն¦ ծրագրում ընդգրկված աշակերտների հետ աշխատանքներ են տանում Բ/Մ թիմի անդամները` հոգեբան, լոգոպեդ, հատուկ մանկավարժ, դաստիարակ, սոց. մանկավաժ, փոխտնօրեն : Կրթության առանձնահատուկ պայմանների կարիք ունեցող յուրաքնչյուր երեխայի համար կազմվում է անհատական ուսումնական պլան Բ/Մ թիմի, դասղեկի և ծնողի համագործակցությամբ: Աշակերտների հետ, ովքեր ընդգրկված են մտավոր հետամնացություն, հոգեբանական զարգացման խնդիրներ, հենաշարժական համակարգի խանգարումներ, տեսողության, խոսքի, վարքի և հուզակամային ոլորտի խանգարումներով, իրականացվում են անհատական և խմբային աշխատանքներ Բ/Մ թիմի կողմից:

 Բ/Մ թիմը դպրոցի ուսուցիչների, ծնողների և աշակերտների հետ կազմակերպում է միջոցառումներ և սեմինարներ ուղղված «Մենք բոլորս միասին ենք» կարգախոսով թեմաների:

 Տարվա ընթացքում և վերջում իրականացվում է ԱՈւՊ- ների վերանայում և գնահատում:

**31.** Դպրոցը սոցիալապես անապահով ընտանիքների երեխաներին ապահովում է անվճար դասագրքերով:

 **32**. Մեր հանրապետությունում ապրող դպրոցական տարիքի յուրաքանչյուր երեխա` անկախ նրա ազգությունից, ռասսայից, սեռից, լեզվից, դավանանքից, սոցիալական ծագումից, իրավունք ունի սովորելու դպրոցում:

 Մեր դպրոցը բացառություն չէ, երբեք ոչ մի խոչընդոտ չի առաջանում , և ցանկացած դիմում դրական լուծում է ստանում:

**33.** Դպրոցը մշակում և ընդունում է ներքին կարգապահական կանոններ, որը լիովին համապատասխանում է կրթության բնագավառը կարգավորող օրենսդրության պահանջներին:

**34.** Մեր դպրոցին հատկացված շենքը վերանորոգման տարբեր փուլեր է անցել տարբեր ծրագրերի միջոցով: Այս պահին դպրոցը գտնվում է լավ վիճակում, ամռան ընթացքում ամբողջ դպրոցում կատարվել է բազմաթիվ և բազմաբնույթ ներկման, ամրացման և վերանորոգման աշխատանքներ: Յուրաքանչյուր դասարան աշխատում է պահպանել իրեն հատկացված գույքը, անհրաժեշտության դեպքում կատարել են վերանորոգման աշխատանքներ: Աշակերտների համար սահմանվում են ներքին կարգապահական կանոններ, որոնք նպատաուղղված են շենքի և գույքի խնամքով պահպանմանը:

**35.** Կիրառված կարգապահական տույժեր չկան, դպրոցի աշակերտները և ուսուցիչները տարվա ընթացքում ստացել են տարբեր տեսակի խրախուսանքներ:

**36.** Պետության կողմից ընդունված օրենսդրության համաձայն դպրոցը իրականացնում է ուսուցիչների աշխատանքի ընդունում, աշխատանքից ազատում, կենսաթոշակների նշանակում` պահպանելով գործընթացի օրինականությունը:

**37.** Դպրոցը տնօրենի ղեկավարությամբ անվերապահորեն կատարում է հանրակրթության բնագավառը կարգավորող Հայաստանի Հանրապետության օրենսդրության պահանջները:

**Հանրակրթության մասին ՀՀ օրենսդրություն**

1. Հանրակրթության բնագավառը կարգավորվում է ՀՀ Սահմանադրությամբ, §Կրթության մասին¦, §Նախադպրոցական կրթության մասին¦, §Կրթության առանձնահատուկ պայմանների կարիք ունեցող անձանց կրթության մասին¦, §Պետական ոչ առևտրային կազմակերպությունների մասին¦, ՀՀ օրենքներով, սույն օրենքով, ոլորտը կարգավորող այլ օրենքներով և իրական ակտերով:
2. Եթե Հայաստանի Հանրապետության պայմանագրերով սահմանված են այլ նորմեր, քան նախատեսված են սույն օրենքով, ապա կիրառվում են միջազգային պայմանագրերի նորմերը:

**38.**  Ուսումնական հաստատությունը տարբեր հանձնարարականներ է ստանում Երևանի քաղաքապետարանից նախարարությունից և այլ գերատեսչություններից, դպրոցում պահպանվում են համապատասխան փաստաթղթեր: Հանձնարարականների կատարողականը բավարար է. առկա են բոլոր հրամանագրքեր, շարժմատյան, փաստաթղթային փաթեթներ:

**39.** Հաստատությունում առկա են պարտադիր գործածության երաշխավորված փաստաթղթերը, պահպանվում է դրանց վարման կարգը:

Բարձր պատասխանատվությամբ իրականացվում է օնլայն փաստաթղթերի վարումը, ժամանակին փաստաթղթերը թարմացվում և տեղադրվում են օնլայն հարթակներ: Բոլոր փաստաթղթերը համապատասխանում են օրենքով նախատեսված կարգին:Վարման կարգը անմիջականորեն ստուգվում և վերահսկվում է տնօրենի կողմից:

**Հրաման 226-Լ**

**25 օգոստոսի 2021թ. Ք. Երևան**

**ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ՆԵՐՔԻՆ ԳՆԱՀԱՏՈՒՄԸ ԻՐԱԿԱՆԱՑՆԵԼՈՒ ՀԱՄԱՐ ՀԱՆՁՆԱԺՈՂՈՎ ՍՏԵՂԾԵԼՈՒ ՄԱՍԻՆ**

 1.Ուսումնական հաստատության գործունեության ներքին գնահատում իրականացնելու համար ստեղծել հանձնաժողով հետևյալ կազմով.

|  |  |  |
| --- | --- | --- |
| հանձնաժողովի նախագահ` | **Մ. Հայրապետյան**   | /տնօրեն/ |
| հանձնաժողովի անդամներ`  | **Մ. Գրիգորյան**  | /փոխտնօրեն/ |
|  | **Ա. Սուքիասյան**  | /փոխտնօրեն/ |
|  | **Ե.Հարությունյան**  | /հանրակրթության վարչության գլխավոր մասնագետ/ |
|  | **Ա.Դարբինյան**  | /հանրակրթության վարչության գլխավոր մասնագետ/ |
|  | **Ա. Պողոսյան**  | /ծնողխորհրդի նախագահ/ |
|  | **Ա. Կիրակոսյան**  | /ծնողխորհրդի անդամ/ |
|  | **Գ. Էլիգումյան**  | /ուսուցիչ/ |

2.Ուսումնական հաստատության գործունեության ներքին գնահատումն իրականացնել 2021թ-ի օգոստոսի 25-ին:

Հրամանն ուժի մեջ է մտնում հրապարակման պահից:

**Տնօրեն` /Մ. Հայրապետյան/**